RESOLUCIÓN do 6 de agosto de 2021, da Secretaría Xeral para o Deporte, pola que se fan públicas as listas definitivas de subvencións a entidades deportivas convocadas pola Resolución do 30 de decembro de 2020 pola que se establecen as bases reguladoras para a concesión de subvencións, en réxime de concorrencia non competitiva, a clubs deportivos, sociedades anónimas deportivas e seccións deportivas de Galicia para o desenvolvemento de actividades deportivas e para a implementación de medidas de seguridade e prevención no desenvolvemento da actividade deportiva oficial como consecuencia da COVID-19, e se convocan para o ano 2021 (código de procedemento PR945C).
Vicepresidencia primeira e Consellería de Presidencia, Xustiza e Turismo — III. Outras disposicións — 20/08/2021

No Diario Oficial de Galicia núm. 32, do 17 de febreiro de 2021, publicouse a Resolución do 30 de decembro de 2020, da Secretaría Xeral para o Deporte, pola que se establecen as bases reguladoras para a concesión de subvencións, en réxime de concorrencia non competitiva, a clubs deportivos, sociedades anónimas deportivas e seccións deportivas de Galicia para o desenvolvemento de actividades deportivas e para a implementación de medidas de seguridade e prevención no desenvolvemento da actividade deportiva oficial como consecuencia da COVID-19, e se convocan para o ano 2021. No artigo 3.5 da convocatoria establecíase o prazo dun mes para a presentación de solicitudes.
Rematado o prazo de solicitudes, publícase a Resolución do 6 de maio de 2021 pola que se fan públicas as listaxes de solicitudes suxeitas a emenda, as solicitudes inadmitidas e as admitidas (DOG núm. 92, do 19 de maio), presentadas ao abeiro da Resolución do 30 de decembro de 2020, e se establece un prazo de dez días hábiles para formular reclamacións, emendar erros e falta de documentación.
O 4 de xuño de 2021 publícase na páxina web da Secretaría Xeral para o Deporte ‘deporte.xunta.gal’, a lista cos datos deportivos obxecto de valoración da liña de actuación I e que foron certificados polas respectivas federacións deportivas, e dáse tamén un prazo de dez días hábiles para os efectos de que os interesados poidan presentar alegacións.
Unha vez pechado o prazo de reclamacións e emenda da documentación das solicitudes, así como o prazo de alegacións aos datos deportivos, e modificadas, de ser o caso, as certificacións emitidas en primeira instancia polas respectivas federacións, o órgano instrutor remite as certificacións definitivas, xunto coa documentación que cumpre as exixencias contidas na convocatoria e bases reguladoras das subvencións, á comisión encargada de aplicar os criterios de determinación do importe da subvención.
No Diario Oficial de Galicia núm. 148, do 4 de agosto de 2021, publícouse a Resolución do 29 de xullo de 2021, da Secretaría Xeral para o Deporte, pola que se modifica a Resolución do 30 de decembro de 2020 pola que se establecen as bases reguladoras destas subvencións e se convocan para o ano 2021.
A concesión destas subvencións será atendida con cargo á aplicación orzamentaria 04.40.441A.481.0 do exercicio orzamentario do ano 2021, ata un importe máximo de 3.920.000 € (tres millóns novecentos vinte mil euros), para as seguintes liñas de actuación:
Acreditadas as actuacións levadas a cabo pola Comisión de Valoración a que se refire o artigo 7 da Resolución do 30 de decembro de 2020, da Secretaría Xeral para o Deporte, pola que se establecen as bases reguladoras para a concesión de subvencións, en réxime de concorrencia non competitiva, a clubs deportivos, sociedades anónimas deportivas e seccións deportivas de Galicia para o desenvolvemento de actividades deportivas e para a implementación de medidas de seguridade e prevención no desenvolvemento da actividade deportiva oficial como consecuencia da COVID-19, e se convocan para o ano 2021 (DOG núm. 32, do 17 de febreiro de 2021), e as propostas formuladas por esta, tendo en conta o disposto no artigo 33 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, logo do estudo detallado das solicitudes formuladas e comprobada a concorrencia dos requisitos requiridos, tal e como queda documentado na acta redactada con ocasión da sesión de traballo levada a cabo o 19 de xullo de 2021, e vista a proposta formulada pola citada comisión, en virtude das atribucións que me foron conferidas
Primeiro. Outorgar, polo desenvolvemento de actividades deportivas, as subvencións que se recollen no anexo I desta resolución, para cada unha das liñas de actuación, ordenadas alfabeticamente.
Segundo. Denegar o outorgamento das solicitudes de subvención ás entidades que se recollen no anexo II desta resolución, para cada unha das liñas de actuación, polos motivos que se indican, ordenadas alfabeticamente.
Terceiro. Declarar inadmitidas ou desistidas da súa petición as solicitudes recollidas no anexo III desta resolución, ordenadas alfabeticamente, con indicación do motivo da inadmisión ou desistencia.
Cuarto. Estas listaxes expoñeranse tamén nos taboleiros de anuncios dos servizos provinciais e da Secretaría Xeral para o Deporte, así como na páxina web ‘deporte.xunta.gal’.
Quinto. As entidades beneficiarias dispoñen dun mes de prazo, contado desde o día seguinte ao da publicación desta resolución no Diario Oficial de Galicia, para presentar a solicitude de aboamento da axuda concedida e demais documentación xustificativa.
Sexto. Esta resolución esgota a vía administrativa e contra ela pode interpoñerse un recurso potestativo de reposición, ante o secretario xeral para o Deporte, no prazo dun mes contado a partir do día seguinte ao da súa publicación no Diario Oficial de Galicia, ou ben un recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da súa publicación.
Santiago de Compostela, 6 de agosto de 2021
a) Liña I: desenvolvemento de actividades deportivas.
b) Liña II: implementación de medidas de seguridade e prevención no desenvolvemento da actividade deportiva oficial como consecuencia da COVID-19.
a) Liña I (desenvolvemento de actividades deportivas): solicitudes denegadas por non acadar a puntuación mínima.
b) Liña II (implementación de medidas de seguridade e prevención no desenvolvemento da actividade deportiva oficial como consecuencia da COVID-19): solicitudes denegadas por obter 0 puntos ao non presentar o anexo VIII requirido.
En motivo: